VS00065865
Datum: 2015-03-31T02:00:00.000+02:00
datum_sodbe_i_stopnje: 2022-03-25T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti - kršitev dostojanstva
skupina: poškodbe sluha in njihove posledice - poškodbe zob in čeljusti in njihove posledice - poškodbe rok in ramenskega obroča in njihove posledice - poškodbe kolena in goleni in njihove posledice - izguba okončin in drugih organov in njihove posledice - poseg v druge pravice osebnosti - zadoščenje v posebnih primerih / kršitev dostojanstva
fischer: zelo lahki primeri
odskodnina: 7.500 EUR
opombe: II DoR 506/2022: Predlog za dopustitev revizije tožene stranke je bil zavrnjen, ker ni izkazala odstopa od sodne prakse.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 20 do 25 let

## Škodni dogodek

Toženec je v obdobju od julija 2014 do marca 2015 nad tožnico izvajal psihično in fizično nasilje, za kar je bil pravnomočno obsojen za kaznivo dejanje nasilništva (296. člen KZ-1).

Tožnico je toženec v tem obdobju večkrat pretepel in ji prizadejal poškodbe po različnih delih njenega telesa. Večkrat jo je tudi žalil, da je kurba, prasica, govno, ji pljunil v obraz, ji grozil z umorom in samomorom.

V izpostavljenih primerih v začetku septembra 2014 je tožnico pretepal po telesu, rokah in po glavi ter jo udaril po ušesu in povzročil udarnino ušesa, zaradi katere je morala obiskati zdravnika.

3. 10. 2014 jo je s pestjo udarjal po glavi, telesu, jo vrgel na tla in jo brcal ter ji grozil, da jo bo zaklal z nožem. Povzročil ji je modrice po telesu in rano na ustnici.

## Poškodba

Udarnine in odrgnine po obrazu in telesu. Tožnica je utrpela lahke poškodbe v predelu zadnjega dela leve rame, notranje strani desne goleni, leve zadnjične regije, desnega uhlja, pod levim kolenom, desne komolčne kotanje, v predelu zgornjega dela ustnice in udarnino ušesa.

## Telesne bolečine

2.000,00 EUR - Tožnica je vsakokrat utrpela srednje močne do blažje bolečine v trajanju približno teden dni.

3-4 tedne po klofuti (srednje močnem udarcu) v predel desnega uhlja je tožnici šumelo v ušesu in je imela slabši sluh.

#### Nevšečnosti med zdravljenjem

2 obiska pri zdravniku v zvezi s poškodbo uhlja, šumenje in slabši sluh 3-4 tedne po poškodbi.

## Strah

1.500,00 EUR - Tožnica je bila v času od julija 2014 do marca 2015 prestrašena, ker je bila nemočna in spravljena v podrejen položaj. Vsaj 3 x je utrpela hud strah (ki je trajal nekaj dni), še nekajkrat zmeren do blag strah. Nastala je trajajoča posttravmatska slika. Po marcu 2015 je bil strah še prisoten v blagi do zmerni obliki, ki se je pojavljal v obliki povečane stopnje anksioznosti. Tožnica je utrpela dolgotrajen strah.

## Zmanjšanje življenjske aktivnosti

3.000,00 EUR - Tožničine poškodbe ji niso preprečile izvajanje vsakodnevnih opravil. Pri vsakem izmed nasilnih dogodkov je pri tožnici prišlo do blagega, mestoma zmernega poslabšanja življenjskega funkcioniranja, ki zahteva povečano mentalno osredotočenost (npr. učenje, ustvarjanje, socialno relakcijsko odnosni del). Zmanjšanje funkcioniranje tedaj 20 letne študentke je bilo močnejše intenzivnosti in daljšega, 8 mesečnega trajanja. Pri tožnici je prišlo do upada volje, energije, libida, motene funkcije spanja in neposredne socialne distanciranosti v trajanju 3 mesecev, ki v blažji, občasno zmerni obliki trajajo še danes. Na to kaže prisotnost posttravmatske simptomatike, ki je kronična in zajema podoživljanje travmatskih izkušenj, izogibanja ljudem, situacijam in vsebinam, vezanim na travmo in prekomerno vzdraženost.

## Kršitev drugih pravic osebnosti

1.000,00 EUR - kršitev dostojanstva. Tožnica je 8 mesecev trpela psihično nasilje toženca, ki jo je večkrat žalil, da je kurba, prasica, govno, ji pljunil v obraz ter ji grozil z umorom in samomorom. Zato je bila nemočna in spravljena v podrejen položaj. Še vedno se spopada s pomnjenjem na travmatično dogajanje in čuti bolečino ponižanja.

**Zveza:**

RS - Ustava, Zakoni, Sporazumi, Pogodbe Obligacijski zakonik (2001) - OZ člen 179, 181